Hallitus ei uskalla viedä uutta translakia eteenpäin, vaan esitys jäänee pöydälle.

Pitkään suunniteltu translakiuudistus näyttää jäävän toteutumatta tällä hallituskaudella, kertoo Maailma.net.

Sivuston mukaan pääministeri Alexander Stubb (kok) totesi eilen Espoossa järjestetyssä järjestöjohtajien seminaarissa, ettei laki ole edennyt ja että hän toivoo seuraavan hallituksen edistävän sitä. Stubbin mielestä lain edistäminen vaatisi hallituksen yksimielisyyden, koska siitä ei ole kirjausta hallitusohjelmassa, pelkkä linjaus.

Euroopan neuvoston ihmisoikeusvaltuutettu on huomauttanut Suomea nykyisen lain ihmisoikeusongelmista ja ollut huolissaan trans- ja intersukupuolisten oikeuksien toteutumisesta Suomessa.

Tällä hetkellä sukupuolelleen juridista vahvistusta hakevan henkilön on lain mukaan oltava naimaton ja lisääntymiskyvytön. Uudessa laissa näistä vaatimuksista olisi luovuttu.